મુગાબે 93 વર્ષના અને દેશમાં હવે ધિક્કારને પાત્ર ગણાય છે. કેમ કે તેમણે અર્થતંત્રની એટલી ખરાબ હાલત કરી છે કે પ્રજા પરેશાન છે. મુગાબે હવે જોય તો સારું એવી લાગણી નાગરિકોની હતી. જોકે મુગાબે બહુ મોટું નામ. ધોળિયાઓ સામે આઝાદી અપાવી અને રાષ્ટ્રવાદ ઊભો કર્યો. તેથી આખરે ગણાય વડીલ. વડીલ સામે નારાજી છતાં વડીલની આમન્યા જાળવવાની જે પરંપરા એશિયા અને આફ્રિકામા છે તે અનુસાર મુગાબે સામે સીધો બળવો કરવા કોઈ તૈયાર નહોતું. હજી પણ નથી. સૌની ઈચ્છા એવી કે વડીલ સ્વંય હટી જાય, પણ સત્તાકારણમાં એવું થાય નહિ. તેથી નાછૂટકે ઝિમ્બાબ્વેમાં સેનાનો બળવો થયો છે અને મોટા ભાગે મનનગાગવા સત્તા પર બેસશે તેમ મનાય છે.